কক্সবাজার জেলা ক্ষুদ্র মৎস্যজীবী সমিতির সভাপতি আশরাফ আলী এ প্রতিবেদককে বলেন, চলতি মৌসুমে বিভিন্ন নদ-নদীতে ইলিশ মাছ ধরা বন্ধ থাকায় সরকারি ঘোষণার ত্রাণ না পেয়ে হতদরিদ্র জেলেরা বর্তমানে চরম হতাশার মধ্যে দিনযাপন করেছে। জেলে পরিবারগুলো মানবেতর জীবন যাপন করায় তাদের জন্য বরাদ্দকৃত ভিজিএফ চাউল দ্রুত জেলেদের মধ্যে বিতরণ করার জন্য সংশ্লিষ্ট প্রশাসনের হস্তক্ষেপ কামনা করেছেন। নদী থেকে মাছ আহরণ করতে না পারার কারণে বিভিন্ন এনজিও সংস্থা থেকে জেলে পরিবার ঋণ নেয়া টাকা সঠিক সময়ে পরিশোধ করতে পারছে না। তা নিয়ে দেখা দেয় চরম উৎকন্ঠার মধ্যে আছে তারা। এ বিষয়ে বৃহস্পতিবার সকালে জেলেরা ঐক্যবদ্ধ হয়ে চালের দাবিতে স্মারকলিপি প্রদান করা হয়েছে বলে তিনি জানিয়েছেন।